ᱵᱷᱚᱜᱚᱛ ᱥᱤᱝ

ᱵᱷᱚᱜᱚᱛ ᱥᱤᱝ  ᱫᱚ ᱥᱤᱧᱚᱛ ᱨᱤᱱᱤᱡ ᱢᱤᱫ ᱧᱩᱛᱩᱢᱟᱱ ᱥᱟᱶᱛᱟᱥᱩᱥᱟᱹᱨᱤᱭᱟᱹ ᱥᱟᱶᱛᱮ ᱦᱩᱞᱜᱟᱹᱨᱤᱭᱟᱭ ᱛᱟᱦᱮᱸ ᱠᱟᱱᱟ ᱾ ᱪᱚᱱᱫᱽᱨᱚ ᱥᱮᱠᱷᱚᱨ ᱟᱡᱟᱫᱽ ᱥᱟᱶᱛᱮ ᱟᱭᱢᱟ ᱥᱚᱦᱮᱫ ᱠᱚ ᱥᱟᱶ ᱢᱮᱥᱟ ᱠᱟᱛᱮ ᱩᱱᱤ ᱫᱚ ᱥᱤᱧᱚᱛ ᱫᱤᱥᱚᱢ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱵᱨᱤᱴᱤᱥ ᱥᱚᱨᱠᱟᱨ ᱥᱟᱶ ᱠᱚ ᱞᱟᱹᱲᱦᱟᱹᱭ ᱞᱫ ᱛᱟᱦᱮᱸᱫ ᱾ ᱯᱩᱭᱞᱩ ᱞᱚᱦᱚᱨ ᱨᱮ ᱥᱟᱱᱰᱚᱨᱥ ᱜᱚᱡ ᱠᱟᱛᱮ ᱚᱱᱟ ᱛᱟᱭᱚᱢ ᱫᱤᱞᱞᱤ ᱨᱮᱱᱟᱜ ᱛᱟᱞᱢᱟ ᱥᱚᱝᱥᱚᱫ ᱨᱮ ᱵᱚᱢ-ᱵᱟᱹᱨᱩᱛ ᱠᱟᱛᱮ ᱵᱨᱤᱴᱤᱥ ᱥᱟᱢᱨᱟᱡᱽᱭᱚ ᱵᱤᱨᱩᱫᱽ ᱛᱮ ᱥᱟᱢᱟᱝᱼᱫᱟᱯᱨᱟᱢ ᱠᱚ ᱞᱟᱹᱲᱦᱟᱹᱭ ᱞᱮᱫᱼᱟ ᱾ ᱩᱱᱤ ᱫᱚ ᱥᱚᱝᱥᱚᱫᱽ ᱪᱮᱛᱟᱱ ᱨᱮ ᱵᱚᱢ ᱪᱟᱯᱟᱫ ᱠᱟᱛᱮ ᱨᱮᱦᱚᱸ ᱚᱸᱰᱮ ᱠᱷᱚᱱ ᱫᱟᱹᱲ ᱞᱟᱹᱜᱤᱫ ᱮ ᱢᱟᱱᱟ ᱞᱮᱫ ᱛᱟᱦᱮᱸᱫ ᱾ ᱡᱟᱦᱟᱸ ᱠᱷᱟᱹᱛᱤᱨ ᱛᱮ ᱩᱱᱤᱫᱚ ᱒᱓ ᱢᱟᱨᱪ ᱑᱙᱓᱑ ᱨᱮ ᱩᱱᱤ ᱨᱤᱱ ᱵᱟᱨ ᱥᱚᱦᱮᱫᱤᱭᱟᱹ ᱨᱟᱡᱽᱜᱩᱨᱩ ᱟᱨ ᱥᱩᱠᱷᱫᱮᱣ ᱥᱟᱶ ᱯᱟᱹᱥᱤ ᱠᱷᱩᱱᱴᱤ ᱨᱮ ᱠᱚ ᱟᱠᱟ ᱞᱮᱫ ᱠᱚᱣᱟ ᱾ ᱥᱟᱱᱟᱢ ᱫᱤᱥᱚᱢ ᱦᱚᱲ ᱟᱠᱚᱣᱟᱜ ᱟᱞᱟᱭ ᱟᱹᱰᱤ ᱜᱟᱹᱦᱤᱨ ᱛᱮ ᱠᱚ ᱩᱭᱦᱟᱹᱨ ᱠᱮᱫᱼᱟ ᱾
 ᱡᱟᱱᱟᱢ ᱟᱨ ᱥᱟᱪᱟᱨᱦᱮ 
ᱵᱷᱚᱜᱚᱛ ᱥᱤᱝ ᱥᱚᱸᱫᱷᱩ ᱣᱟᱜ ᱡᱟᱱᱟᱢ ᱫᱚ ᱒᱘ ᱰᱤᱥᱮᱢᱵᱚᱨ ᱑᱙᱐᱗ ᱥᱟᱞᱮ ᱨᱮ ᱢᱮᱱᱛᱮ ᱪᱚᱞᱚᱛ ᱟᱠᱟᱱᱟ ᱢᱮᱱᱠᱷᱟᱱ ᱟᱠᱚᱨᱤᱱ ᱦᱚᱲ ᱠᱚ ᱞᱟᱹᱭᱟ ᱒᱑ ᱚᱠᱴᱚᱵᱚᱨ ᱑᱙᱐᱗ ᱨᱮ ᱦᱩᱭ ᱞᱮᱱᱟᱭ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛ ᱫᱚ ᱥᱚᱨᱫᱟᱨ ᱠᱤᱥᱟᱱ ᱥᱤᱝ ᱧᱩᱛᱩᱢᱟᱭ ᱛᱟᱦᱮᱸᱫ ᱟᱨ ᱮᱸᱜᱟᱛ ᱫᱚ ᱵᱤᱫᱽᱭᱟᱵᱚᱛᱤ ᱠᱚᱣᱨ ᱾ ᱱᱩᱭ ᱫᱚ ᱡᱚᱴᱴ ᱥᱤᱠᱷ ᱜᱷᱟᱨᱚᱡᱽ ᱨᱤᱤᱡ ᱠᱟᱱ ᱛᱟᱦᱮᱸᱫ ᱮ ᱾ ᱚᱢᱨᱩᱛᱥᱚᱨ ᱨᱮ ᱑᱓ ᱮᱯᱨᱤᱞ ᱑᱙᱑᱙ ᱨᱮ ᱦᱩᱭᱞᱮᱱ ᱡᱟᱞᱤᱣᱟᱱᱟᱵᱟᱜᱽ ᱜᱚᱯᱚᱡ  ᱫᱚ ᱵᱷᱚᱜᱚᱛ ᱥᱤᱝ ᱟᱜ ᱩᱭᱦᱟᱹᱨ ᱨᱮ ᱟᱹᱰᱤ ᱜᱟᱹᱦᱤᱨ ᱚᱨᱥᱚᱝ ᱞᱮᱱ ᱛᱟᱦᱮᱸᱫ ᱾ ᱞᱟᱦᱚᱨ ᱨᱮᱰᱱᱟᱜ ᱡᱟᱹᱛᱤᱭᱟᱹᱨᱤ ᱵᱤᱨᱫᱟᱹᱜᱟᱲ ᱨᱮ ᱯᱟᱲᱦᱟᱣ ᱵᱟᱹᱜᱤ ᱠᱟᱛᱮ ᱵᱷᱚᱜᱚᱛ ᱥᱤᱝ ᱫᱚ ᱥᱤᱧᱚᱛ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱹᱜᱤᱫ "ᱱᱚᱣᱡᱟᱣᱟᱱ ᱵᱷᱟᱨᱚᱛ ᱥᱚᱵᱷᱟ" ᱵᱮᱨᱮᱫ ᱞᱮᱫ ᱛᱟᱦᱮᱸᱫ ᱮ ᱾
 ᱡᱤᱦᱚᱞ ᱚᱠᱛᱚ 
ᱡᱤᱦᱚᱞ ᱨᱮ ᱵᱷᱚᱜᱚᱛ ᱥᱤᱝ ᱫᱚ ᱵᱟᱨ ᱥᱮᱨᱢᱟ ᱜᱟᱱ ᱮ ᱛᱟᱦᱮᱸᱠᱟᱱᱟ ᱾ ᱱᱚᱶᱟ ᱚᱠᱛᱚ ᱚᱞ ᱛᱚᱞ ᱠᱟᱛᱮ ᱟᱡᱟᱜ ᱦᱩᱞᱥᱟᱹᱭ ᱡᱤᱭᱚᱱ ᱠᱟᱛᱷᱟᱭ ᱟᱨᱥᱟᱞ ᱞᱮᱫ ᱛᱟᱦᱮᱸᱫ ᱾ ᱡᱤᱦᱚᱞ ᱨᱮ ᱛᱟᱦᱮᱸ ᱠᱟᱛᱮ ᱨᱮᱦᱚᱸ ᱟᱡᱟᱜ ᱥᱮᱪᱮᱫᱚᱜ ᱠᱟᱹᱢᱤᱦᱚᱨᱟ ᱫᱚ ᱛᱚᱝᱜᱮ ᱨᱮᱜᱮ ᱛᱟᱦᱮᱸᱠᱟᱱᱟ ᱾ ᱟᱡᱟᱜ ᱩᱱ ᱚᱠᱛᱚ ᱨᱮ ᱚᱞ ᱟᱠᱟᱱ ᱚᱱᱚᱞ ᱠᱚᱨᱮ ᱠᱷᱚᱱ ᱟᱡᱟᱜ ᱩᱱᱩᱭᱦᱟᱹᱨ ᱱᱤᱛ ᱦᱚᱸ ᱯᱷᱚᱴᱮᱞ ᱨᱟᱠᱟᱵᱼᱟ ᱾ ᱟᱡᱟᱜ ᱚᱱᱚᱞ ᱛᱟᱞᱟ ᱛᱮ ᱟᱹᱰᱤ ᱞᱮᱠᱟᱛᱮ ᱢᱟᱦᱟᱡᱚᱱ (ᱯᱩᱸᱡᱤᱯᱩᱛᱤ ᱦᱚᱲ) ᱠᱚ ᱟᱡ ᱨᱤᱱ ᱵᱟᱹᱭᱨᱤ ᱢᱮᱱᱛᱮᱭ ᱩᱫᱩᱜ ᱞᱮᱫ ᱠᱚᱣᱟ ᱾ ᱩᱱᱤ ᱚᱞ ᱞᱮᱫ ᱛᱟᱦᱮᱸᱫ ᱪᱤ ᱨᱮᱸᱜᱮᱡ ᱱᱟᱪᱟᱨ ᱦᱚᱲ ᱠᱚ ᱡᱟᱦᱟᱸᱭ ᱱᱟᱦᱟᱪᱟᱨ ᱠᱚᱣᱟ ᱩᱱᱤ ᱵᱷᱟᱨᱚᱛᱤᱭᱟᱹ ᱠᱟᱱ ᱨᱮᱦᱚᱸᱭ ᱩᱱᱤ ᱫᱚ ᱟᱡᱤᱡ ᱵᱟᱹᱭᱨᱤ ᱠᱟᱱ ᱜᱮᱭᱟᱭ ᱾  ᱡᱤᱦᱚᱞ ᱨᱮ ᱛᱟᱦᱮᱸ ᱠᱟᱛᱮ ᱩᱱᱤ ᱫᱚ ᱤᱝᱞᱤᱥ ᱛᱮ ᱢᱤᱫ ᱚᱱᱚᱞ ᱮ ᱚᱞ ᱞᱮᱫ ᱛᱟᱦᱮᱸᱫ ᱡᱟᱦᱟᱸ ᱨᱮᱱᱟᱜ ᱵᱚᱦᱚᱜ ᱧᱩᱢ ᱫᱚ "why iam athiest" ᱛᱟᱦᱮᱸ ᱠᱟᱱᱟ ᱾cite web|url=http://www.bbc.com/hindi/india-41424093|title=भगत सिंह नास्तिक क्यों थे?cite web|url=https://scroll.in/article/715660/on-bhagat-singhs-death-anniversary-why-i-am-an-atheist|title=On Bhagat Singh's death anniversary: 'Why I am an atheist' ᱡᱤᱦᱚᱞ ᱨᱮ ᱛᱟᱦᱮᱸᱠᱟᱛᱮ  ᱵᱷᱚᱜᱚᱛ ᱥᱤᱝ ᱟᱨ ᱟᱡ ᱨᱤᱱ ᱥᱚᱦᱮᱫ ᱠᱚ ᱓᱔ ᱫᱤᱱ ᱫᱟᱜᱫᱟᱠᱟ ᱠᱚ ᱱᱤᱨ ᱞᱮᱫ ᱛᱟᱦᱮᱸᱫ ᱾ ᱟᱡᱤᱡ ᱢᱤᱫ ᱥᱚᱦᱮᱫ  ᱡᱚᱛᱤᱱᱫᱽᱨᱚ ᱫᱟᱥ ᱫᱚ ᱱᱤᱨ ᱛᱮ ᱟᱡᱟᱜ ᱡᱤᱣᱤ ᱱᱟᱥᱟᱣ ᱞᱮᱱ ᱛᱟᱦᱮᱸᱫ ᱾
ᱵᱟᱨᱦᱮ ᱡᱚᱱᱚᱲ
 Bhagat Singh biography, and letters written by Bhagat Singh
 His Violence Wasn't Just About Killing, Outlook
 The indomitable courage and sacrifice of Bhagat Singh and his comrades will continue to inspire people, ''The Tribune

 ᱥᱟᱹᱠᱷᱭᱟᱹᱛ 

Category:!Main category